নিয়মীয়া বাৰ্তা ২৫ নৱেম্বৰঃ নগাঁৱৰ বেচৰকাৰী সংস্থা গ্ৰাম বিকাশ পৰিষদৰ উদ্যোগত আৰু নিচামুক্ত অভিযান সহায়ক কেন্দ্ৰৰ সহযোগত নিচামুক্ত অভিযান নগাঁও জিলাত আৰম্ভ হৈছে।ভাৰত চৰকাৰে আৰম্ভ কৰা নিচামুক্ত অভিযানৰ অংশস্বৰূপেই এই কাৰ্য্যসূচী চলি আছে ।গ্ৰাম বিকাশ পৰিষদৰ নিচামুক্ত কেন্দ্ৰত নিচাযুক্ত দ্ৰৱ্য আৰু ব্যাধি চিনাক্তকৰণ কৰা,পৰামৰ্শ প্ৰদান,চিকিৎসা আৰু পুনৰ সংস্থাপন,আশ্ৰয়দান,সজাগতা প্ৰদান আদি কাৰ্যসূচী হাতত লৈছে।এই কেন্দ্ৰটোৰ তত্বাৱধানৰ দায়িত্বত থকা ছিৰাজ উদ্দিন আহমেদে আজি অনুষ্ঠিত নিচামুক্ত অভিযানৰ অনুষ্ঠানত আদৰনি ভাষন প্ৰদান কৰি কয় যে- তেওঁলোকৰ কেন্দ্ৰত ২৩৪ জন নিচা সেৱনকাৰীৰ চিকিৎসা চলি আছে।ইয়াৰে ১৩৮ জন আৰক্ষীৰ দ্বাৰা লাভ কৰিছে আৰু ৫৬ জন নিচাযুক্ত দ্ৰৱ্য সেৱনকাৰীক অভিভাৱকে আনি দিছে।এই সকলৰ ভিতৰত ১৭৩ জন সুস্থহৈ পৰিছে।তেওঁলোকৰ ভিতৰত বহু কেইজনে বিভিন্ন স্থানত কৰ্ম সংস্থাপন লাভ কৰিছে।
অসমৰ সৰ্বাধিক প্ৰচলিত দৈনিক বাতৰিকাকত। ২০১১ চনৰ ৪ মাৰ্চত বাতৰিকাকখন প্ৰথম প্ৰকাশ পায়। কাকতখনৰ সম্পাদক নৰেশ কলিতা। বাতৰি কাকতখনৰ চাৰিটা সংস্কৰণ গুৱাহাটী, ডিব্ৰুগড়, বিশ্বনাথ চাৰিআলি আৰু গোৱালপাৰাৰ পৰা একেসময়তে প্ৰকাশ পায়।
